Uutisissa: Venäjän joukot järjestävät sotaharjoituksia -
Ukrainan pohjoisrajalla.
USA:n presidentti Biden kehottaa amerikkalaisia lähtemään.
Luvassa raportti Ukrainasta.
Ja: humanitaarinen kriisi Afganistanissa.
Miljoonat ovat nälkäkuoleman partaalla.
Osa turvautuu epätoivoisiin tekoihin.
Lisäksi: Megaseurakunnasta miniseurakuntaan.
Korona muuttaa jumalanpalveluselämää.
Suuntaus on pienempiin ja tiiviimpiin seurakuntiin.
KRISTILLISEN MAAILMAN UUTISET
Tervetuloa uutisten pariin.
Aloitetaan Ukrainan kriisistä.
Venäjä pitää 10-päiväisen sotilasharjoituksen Valko-Venäjällä.
Venäjän puolustusministeriö julkaisi videon -
S-400-ohjusjärjestelmien saapumisesta.
Venäjä on siirtänyt paikalle joukkoja Siperiasta ja Kauko-idästä.
Alueella on jo ainakin 100 000 venäläissotilasta.
Biden hyväksyi suunnitelman, jonka mukaan amerikkalaisjoukot Puolassa -
auttavat maan kansalaisia Ukrainasta, jos Venäjä hyökkää.
Kriitikkojen mukaan hallinto pyrkii välttämään Afganistanin toisinnon.
Ihmisten tulisi ymmärtää, ettei USA tyypillisesti tee joukkoevakuointeja.
Tilanne Afganistanissa oli erityinen monista syistä.
Lopetimme 20 vuotta kestäneen sodan.
Emme yrittäneet estää sotaa niin kuin nyt.
Tarjolla on useita keinoja, kuinka Ukrainasta pääsee pois.
Kehotamme amerikkalaisia siihen.
CBN:n vastaava kansainvälinen kirjeenvaihtaja -
ja ankkuriparini George Thomas on Ukrainassa.
Mikä siellä on tilanne? Saavuit sinne vasta hetki sitten.
Kun kävelee Kiovan kaduilla, -
oikeastaan on šokki tajuta, -
miten normaali on tilanne pääkaupungissa.
Ei tajua, että luultavasti yli 130 000 venäläissotilasta -
on ympäröinyt käytännössä maasta kaksi kolmasosaa.
Aamulla, kun saavuin, keskustelin lukuisten ihmisten kanssa.
He sanoivat: "Ilmestyitte paikalle vain pari kuukautta sitten."
"Olemme eläneet sotatilassa kahdeksan vuotta, vuodesta 2014, -
erityisesti maan itäosassa Luhanskin ja Donetskin alueilla."
"Olemme tottuneet tähän."
Nyt tilanne on kuitenkin täysin erilainen vuoteen 2014 verrattuna, -
sillä nyt Venäjä on koonnut paljon sotilaita -
sekä ohjuksia ja muuta raskasta kalustoa -
kaikkialle Ukrainan pohjois- ja kaakkoisrajan mitalta.
Tilanne on siis hyvin erilainen.
Ukrainan presidentti Zelensky on 1―1,5 kuukauden aikana ottanut -
hyvin rauhallisen ja harkitun linjan.
Hän on sanonut, ettei tule joutua paniikkiin, -
taustalla käydään dialogia ja rauha on edelleen mahdollinen -
ja että hän ei halua kärjistää tilannetta.
Tilanne ja tunnelma täällä pääkaupungissa on hyvin erilainen.
Washingtonissa kuitenkin näyttää olevan paniikki, -
sillä USA kehottaa kansalaisiaan lähtemään. Onko sieltä kiire pois?
USA:n Ukrainan-suurlähetystö tosiaan kehotti amerikkalaisia -
olemaan matkustamatta Ukrainaan ja täällä olevia lähtemään pois.
Ne, joita olen jututtanut ovat yhä odottavalla kannalla.
Presidentti Bidenin haastattelussa NBC-kanavalle oli hälyttävää se, -
että hän sanoi, että jos sota syttyy, USA ei tuo joukkoja Ukrainaan -
auttamaan amerikkalaisten evakuoinnissa. Se on uskomatonta.
Milloin viimeksi jätimme USA:n kansalaisia pelastamatta?
Moni pitää sitä hyvin huolestuttavana.
Lensin tänne Amsterdamin kautta. Kone oli tupaten täynnä, -
ja lentokenttä oli täynnä. Tilanne on jokseenkin rauhallinen, -
mutta emme tiedä, onko se tyyntä ennen myrskyä.
Ortodoksisuus on valtauskonto niin Ukrainassa kuin Venäjälläkin.
Miten kriisi on lyönyt juopaa maiden uskovien välille?
Historiassa Venäjän ortodoksikirkko ja Ukrainan ortodoksikirkko -
ovat olleet riidoissa.
Ukrainan ortodoksien mielestä Venäjän ortodoksit -
ovat liian sidoksissa Venäjän hallintoon.
Vladimir Putin ja Venäjän ortodoksikirkko ovat hyvin läheisiä.
Sellainen suhde hermostuttaa Ukrainan ortodoksikristittyjä.
Olen myös nyt parin päivän aikana jututtanut evankelikaalipastoreita.
He ovat suunnitelleet taustalla viime vuoden keväästä saakka, -
kuinka mobilisoida, rukoilla ja pelastaa ihmisiä mahdollisilta sota-alueilta.
Pastorit maan itäosissa ovat joutuneet elämään tämän kanssa 8 vuotta.
Heillä on suunnitelma valmiina, jos tilanne kärjistyy -
etenkin maan itäosassa.
Ja Ukrainan evankelikaalinen seurakunta kasvaa ja kukoistaa.
Vapautta on jatkunut nyt 30 vuotta. Seurakunta on palava.
Tuhansia tulee Herran luo. Tämä on ollut uskomatonta aikaa.
Olemassa on kuitenkin huoli, että jos Venäjä hyökkää, -
Ukrainan hengellinen maisema muuttuisi radikaalisti.
Huhutaan, että Putin hyökkää vasta Pekingin olympialaisten päätyttyä.
Onko siinä perää?
On. Kahdeksan vuotta sitten 20. helmikuuta olin Krimillä, -
kun Venäjä liitti Krimin itseensä.
Olympiakisojen päättäjäiset ovat 20. helmikuuta, -
ja Venäjän sotaharjoitus Valko- Venäjällä päättyy 20. helmikuuta.
Se päivämäärä kannattaa pitää mielessä.
Rukoilemme kaikkien puolesta Ukrainassa -
ja erityisesti turvallisuutesi puolesta. Kiitos raportista ja kuulemiin.
Tulossa: Miljoonia Afganistanissa uhkaa nälkäkuolema.
Osa turvautuu rajuihin keinoihin selviytyäkseen.
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa. jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Iran voi olla viikkojen päässä ydinpommin kehittämisestä.
Iranin hallinto on jo esitellyt uusia ohjuksia, -
joiden kantama ulottuu sen mukaan Israeliin.
Ydinneuvotteluissa on nyt ratkaiseva hetki, sanoo USA.
Joidenkin mukaan USA tekee vaarallisia myönnytyksiä.
Minusta Bidenin hallinto hätiköi -
ja rakentaa kiireellisyyden varaan.
Vuonna 2021 se teki ennenaikaisia myönnytyksiä, -
kuten epäsuoria pakotehelpotuksia.
Se ummisti silmänsä Iranin öljyviennille.
Sillä ei ole suunnitelmaa, miten vastata Iranille Lähi-idässä.
Israelin pääministeri Bennett sanoi, että pakotehelpotusten myötä -
Iraniin virtaa miljardeja dollareita -
ja iskut Israelia ja USA:n joukkoja kohti lisääntyvät.
Naapurimaa Afganistanissa on ollut humanitaarinen kriisi -
siitä asti, kun USA vetäytyi elokuussa. Maassa on nälänhätä.
Yli 23 miljoonaa ihmistä tarvitsee kipeästi apua, arvioi YK.
International Rescue Committee -järjestön David Milibrand -
todisti kongressissa, että tyttöjä myydään vaimoksi -
ja ihmiset myyvät elimiään saadakseen rahaa ruokaan.
Puoli vuotta sitten Afganistan oli erittäin köyhä maa.
Kuten senaattori Young toi esiin, -
tilannetta pahensivat ilmastokriisi ja koronakriisi.
Tänä päivänä Afganistanissa on köyhyyden lisäksi nälänhätä.
Ikävä kyllä nälänhädän syynä on arvioiden mukaan -
elokuusta jatkunut kansainvälinen talouspolitiikka.
Biden vapautti hiljattain 7 mrd. dollaria Afganistanin varoja -
amerikkalaispankeista. Rahoista puolet menee -
syyskuun 11. päivän iskujen uhreille, loput avustustyöhön Afganistanissa.
Jeremy Barker johtaa Lähi-idän tiimiä -
Religious Freedom Institute järjestössä.
Hän kertoi John Jessupille CBN:n Faith Nation -ohjelmassa -
kriisistä ja sen vaikutuksesta kansaan ja seurakuntaan.
Mikä on tavallisten afganistanilaisten tilanne kentällä juuri nyt?
Humanitaarinen tilanne Afganistanissa on ällistyttävä.
Yli puolet maasta kohtaa humanitaarista hätää.
Arvioiden mukaan jopa miljoona lasta voi kuolla nälkään.
Tilannetta pahentavat valtavat turvallisuushuolet.
Taleban yrittää saada hallintoaan toimimaan.
Samaan aikaan Talebanin sisällä on kilpailevia ryhmiä.
Samalla terroristiryhmät, kuten Isis, pitää tätä tilaisuutena vallata alaa.
Hallinto- ja turvallisuushuolet pahentavat humanitaarista hätää.
Lisäksi maa kärsii pahimmasta kuivuudesta lähes 30 vuoteen.
Vaikutukset tavalliseen kansaan ovat todella hurjat.
Kuulostaa kärsimykseltä kärsimyksen päälle.
Afganistan nousi tänä vuonna sijalle 1 Open Doorsin maalistalla -
ohi ykköspaikkaa vuosikymmenet pitäneen Pohjois-Korean.
Montako afganistanilaista kristittyä Afganistanissa on?
Millaiset vaarat heitä uhkaavat Taleban-hallinnon alla?
Ennen USA:n vetäytymistä seurakunta Afganistanissa kasvoi.
Arviot vaihtelevat, mutta heitä on kymmeniätuhansia.
Heistä monien on ollut pakko paeta maasta.
Toiset ovat menneet maan alle.
Joillakuilla on ollut mahdollisuus lähteä, mutta he päättivät jäädä.
Tiedämme, että on kristittyjä, joita aktiivisesti jahdataan.
Joitakin on pidätetty, jos heidän kotoaan tai laitteiltaan -
on löytynyt kristillistä materiaalia, osa suvun ilmiantamana.
Naisten tilanne on yleisesti ottaen erittäin huolestuttava -
erityisesti uskonnollisten vähemmistöön kuuluvien -
ja kristinuskoon kääntyneiden naisten.
Kristittyjä siis jahdataan aktiivisesti, -
mutta silti osa afganistanilaiskristityistä -
haluaa jäädä rakastamaan lähimmäistään henkensäkin kaupalla.
Lisätietoja siitä, miten voi rukoilla Afganistanin seurakunnan puolesta, -
on osoitteessa cbnnews.com.
Tulossa: Miten covid on muuttanut seurakuntaelämää?
Luomme katsauksen miniseurakuntatrendiin.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Pyhä Henki on Pyhän Kolminaisuuden mystinen kolmas persoona, -
Jumalan voima Raamatussa ja Jumalan lupaus sinulle tänään.
Pat Robertson selittää uutuuskirjassa Pyhän Hengen ratkaisevaa roolia, -
kertoo voimallisia todistuksia ja vastaa syvimpiin kysymyksiin.
Hanki kirja ja opi, miten voit saada Pyhän Hengen voiman.
Soita ruudun numeroon tai käy osoitteessa cbn.com.
Hei taas. Megaseurakuntien määrä kasvoi vuosien ajan Amerikassa.
Nyt kasvu on taittumassa.
Covid on muuttanut jumalanpalveluselämää, -
mm. seurakuntien kokoa.
Suuntaus onkin nyt miniseurakuntiin päin.
Sunnuntai Virginia Beachin Blackwater-baptistikirkossa.
Maalaiskirkon historia ulottuu vuoteen 1774.
Pandemia on painanut jo alun perin pienen kirkon kävijämäärää alas.
Kävijöitä oli noin 100―110.
Tänään tilaisuudessa oli 68―70 henkilöä.
Hieman yli 30 prosenttia vähemmän.
Tarvittiin nopeita muutoksia, sanoo johtava pastori Lynn Hardaway.
Järjestimme jumalanpalveluksia ulkona, parkkipaikoilla.
Ehtoollis- ja kolehtikäytäntöjä muutettiin.
Mikään ei kulje ihmiseltä toiselle.
Kesällä lainattiin hevosten juottoallas kastejuhlia varten, -
järjestettiin raamattupiirejä ja elokuvailta ulkosalla -
sekä striimasivat jumalanpalveluksia nettiin, kuten valtaosa seurakunnista.
Väki opetteli käyttämään Facebookia ja sosiaalista mediaa.
Olin ylpeä ikäihmisistä, jotka tarttuivat haasteeseen.
Yhdysvalloissa on noin 380 000 seurakuntaa.
Niistä n. 1 500 on megaseurakuntia, -
joissa käy joka viikonloppu vähintään 2 000 ihmistä.
Valtaosa on Blackwaterin kokoisia tai pienempiä.
Faith Communities today -tutkimuksen mukaan -
puolessa seurakunnista on 65 jäsentä tai alle.
Se kertoo, että uskovat pitävät enemmän pienistä seurakunnista.
Anna Jumalan murtautua elämääsi. Pääset osaksi Hänen kirkkauttaan.
Pastori Moses Asamoah Norfolkista Virginiasta myötäilee.
Covidin aiheuttama eristäytyneisyys saa janoamaan yhteyttä.
Hiljattain jäseneksi liittyi henkilö, -
joka halusi todella tuntea pastorin ja muut seurakuntalaiset.
Megaseurakunnalla on paikkansa, mutta moni kaipaa tiiviimpää yhteisöä.
Pandemian myötä moni pieni seurakunta on lakkautettu.
Osa sinnittelee hädin tuskin.
Moses Asamoahin Living Destiny -seurakunta -
järjesti pääasiassa nettikokouksia etenkin vuonna 2020.
Silti seurakunta kukoistaa ja osti jopa uudet tilat.
Saimme säästöön covidin aikana enemmän kuin koskaan aiemmin.
Se oli ihmeellistä, sillä palkkakulut pysyivät samana, samoin vuokra.
Saatoimme säästää muutaman dollarin vedessä ja sähkössä, -
mutta suurimmat kustannukset pysyivät samoina.
Säästöt olivat Jumalan ansiota.
Asamoahin mielestä tärkein tekijä oli rukous.
Teemamme vuodelle 2020 oli "kätköpaikka" -
Psalmin 91 mukaan.
Kun pandemia iski maaliskuussa, tajusimme: -
"Aivan! Tänä vuonna olemme vain Jumalan läsnäolossa."
Seurakunta pärjäsi hyvin, -
sillä pidimme kiinni Jumalan Sanasta ja Hän oli valmistellut meitä.
Vaimo Delali kertoo, että myös naistentyö vahvistui.
Aloimme tavata Zoomissa. Sehän on nuorten juttu.
He pitävät teknologiasta.
Naistentyöhön tuli runsaasti mukaan nuoria aikuisia naisia.
Se oli mahtavaa.
Miten ikinä paholainen toimii tai hyökkää, Jumala voittaa aina.
Pastorintoimen ohella Lynn Hardaway vetää verkostoa, -
johon kuuluu lähes sata pääosin pientä seurakuntaa.
Hän tuntee pandemia-ajan haasteet.
Pastoreista tuntuu pahalta, että moni on jäänyt pois -
eikä tiedä, miten heidät saisi takaisin.
Seurakuntalaisia on kuollut koronaan tai kärsinyt rajun taudin.
Jokainen tietää, mitä se on, -
mutta pastorit erityisesti, sillä haluamme pitää ihmiset tyytyväisinä, -
mutta nyt emme kykene siihen.
On eriäviä mielipiteitä maskeista ja rokotteista, puolesta ja vastaan.
Se on vaikuttanut pastoreihin. Osa eläköityy, osa lopettaa muuten vain.
Seurakunnan kasvua tutkivan Thom Rainerin mukaan -
nettilähetyksen katsojista 90 prosenttia on pudonnut pois.
Eli nyt he eivät käy tilaisuuksissa eivätkä katso lähetyksiä.
Ehkä he katsovat jumalanpalveluksia teeveestä, mutta emme tiedä.
Hardaway on huolissaan siitä, -
että toiminnasta pois jääneiden muukin hengellinen elämä kärsii.
Esimerkiksi rukous, Raamatun lukeminen ja paastoaminen.
Sanoisin, että on tärkeää mennä muiden kristittyjen pariin, -
jotka kohtaavat samoja asioita kuin itse. Se ei onnistu, jos jää kotiin.
Hardaway uskoo, että tulevaisuudessa pienet seurakunnat vetävät niitä, -
jotka kaipaavat tiivistä yhteyttä.
Ja kun ihmiset lähtevät jälleen liikkeelle korona-ajan jälkeen, -
he haluavat kotiseurakunnakseen pienen seurakunnan.
Uutislähetys jatkuu hetken kuluttua.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa. jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Viikonloppuna pelataan Super Bowl.
Eräs järjestö nostaa sen ohessa esiin luonteen ja johtajuuden merkitystä.
Super Bowl -aamiaistapahtumassa jaetaan Bart Starr -palkinto.
Charlene Aaron jututti viime vuonna palkittua Demario Davisia.
Vuosittaisessa aamiaistapahtumassa kohtaavat usko ja am. jalkapallo.
Athletes in Action -järjestön tilaisuus on järjestetty vuodesta 1988.
Se vetää väkeä kuuntelemaan urheilun suurimpia nimiä.
Yksi on Demario Davis New Orleans Saintsista.
Hänet tunnetaan uskosta ja maineteoista.
Olen kuullut aamiaistilaisuudesta siitä asti, kun nousin liigaan.
Näin, ettei siellä puhuttu vain lajista vaan uskonelämästä, -
perhe-elämästä ja jalkapallosta.
Tapahtuman kokokohtia ovat sanomat toivosta ja evankeliumin kertominen.
Kymmenen kautta NFL:ssä pelannut tukimies -
sai Bart Starr -palkinnon viime vuonna.
On suuri kunnia ja etuoikeus -
saada tunnustusta kollegoilta, valmentajilta -
ja monilta muilta tärkeiltä ihmisiltä.
Se merkitsee minulle paljon.
Minusta se kaikki vain heijastaa Valtakuntaa.
Haluan kaikessa olla valona -
ja kuulla: "Hyvin tehty, sinä uskollinen palvelija."
Vaimo Tamela sanoo, että aviomiehen usko innoittaa häntä ja perhettä.
Ihailen hänessä sitä, -
miten hän jatkuvasti etsii Jumalaa, -
ei vain yksittäisissä asioissa vaan kaikilla elämänalueilla.
Miten hän menee lähetyskentälle tai pyrkii palvelemaan perhettämme.
Hän lukee Raamattua joka aamu.
Vuonna 2019 Davis sai NFL:ltä 7 000 dollarin sakot, -
koska hän piti kypärän alla huivia, jossa luki "Jumalan mies".
NFL lopulta perui sakot, mutta saamansa julkisen tuen avulla -
syntyi "Jumalan mies" -liike.
Huiveja myymällä hän keräsi rahaa paikalliselle sairaalalle.
Davis halusi hoitaa tapauksen tavalla, joka toi kunniaa Jumalalle.
En halunnut rikkoa sääntöjä, sillä Sana kehottaa olemaan alamainen.
Mutta en silti halunnut antaa sellaista kuvaa, että pakenen, -
taivun liigan edessä ja häpeän uskoani
Uskoa linjamies pyrkii elämään todeksi läpi eri vaiheiden.
Kun luottaa Jumalaan, -
Hän saa kaiken järjestymään haluamallaan tavalla.
Se ei tarkoita, että kaikki sujuu aina kuin rasvattu -
ja että jatkuvasti satelee palkintoja.
Se tarkoittaa, että lopulta kaikki sujuu suotuisasti kannaltasi.
Charlene Aaron, CBN News.
Tunnin lähetyksen tilaisuudesta voi katsoa -
CBN News -kanavalta ja -sovelluksesta -
lauantaina ja sunnuntaina. Katso lähetysajat kotisivuiltamme.
Kiitos seurasta. Ensi viikkoon, näkemiin ja Jumalan siunausta.
Suomennos: Marianne Tenetz